पाठ 9
पापासाठी यज्ञ
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	10, 11, 17

	उद्देश
	यज्ञ पाप दूर करतो हे शिकवणे.

	शिक्षकाची तयारी
	येशू क्रूसावर माझ्या पापासाठी मरण पावला हे प्रत्येक विद्यार्थ्याला समजावे म्हणून देवाला मदत मागा. मग लेवीय 6:1-7, निर्गम 12:1-14 आणि पाठ योजना वाचा व अभ्यासा.

	पाठांतर वचन
	योहान 1:29
हा पाहा देवाचा कोकरा जो जगाचे पाप दूर करतो.



पाठ योजना
प्रस्तावना
एका मुलाने किंवा मुलीने घरी काहीतरी चुकीचे केल्याची आणि त्यांना मिळालेल्या शिक्षेची गोष्ट रचा. आपण चूक करतो तेव्हा आपल्याला त्याचा त्रास भोगावा लागतो. आपल्याला शिक्षा होते.
पाठाचे मुख्य मुद्दे
	1.मागच्या आठवड्यात आपण देवाने आपल्या लोकांना दिलेल्या आज्ञांविषयी ऐकले. त्यांतल्या काही कोणत्या होत्या? चित्र 10 दाखवा.
	2.आपण अनेकदा देवाच्या आज्ञा मोडतो. देवाने सुरुवातीला त्या दिल्या त्या दिवसांत एखाद्याने त्या मोडल्या तर त्याला किती खेद वाटतो हे प्राण्याचा यज्ञ करून दाखवावे लागे. चित्र 11 दाखवा. तो प्राणी परिपूर्ण असे. तो माणूस त्याला याजकाकडे नेत असे. याजक त्याला मारत असे. आपण पाप करतो तेव्हा आपण देवाची आज्ञा मोडल्यामुळे आपण मरायला हवे. पाप करणाऱ्या माणसाऐवजी प्राण्याला मारले जात असे.
	3.मोशेने देवाच्या सर्व लोकांना इजिप्तमधून बाहेर नेले जिथे ते गुलाम होते. मोशेने लोकांना खास जेवण तयार करायला कसे सांगितले ते सांगा. त्यांनी मेंढराचे रक्त दाराच्या चौकटींवर लावायचे होते, निर्गम 12:2-11.
	4.देवाने इजिप्शियन लोकांना त्यांच्या पापासाठी शिक्षा केली. त्याने त्यांना दहा विनाशक पीडांनी शिक्षा केली, त्यांतील शेवटची म्हणजे प्रथमजन्मलेल्या मुलाचा मृत्यू. पण देवाने दाराच्या चौकटीवर रक्त पाहिले तर तो त्या घराला ओलांडून जात असे, निर्ग. 12:12-13.
	5.आपण आता मेंढराचा यज्ञ करत नाही (चित्र 11 कडे बोट दाखवा) कारण देवाने आपला पुत्र येशू याला आपल्या पापासाठी यज्ञ केलेला कोकरा होण्यासाठी पाठवले. चित्र 17 दाखवा.
उजळणी
पाठ थोडक्यात पुन्हा सांगा आणि मुलांना हे समजल्याची खात्री करा की येशूच्या क्रूसावरील परिपूर्ण यज्ञामुळे आपण देवाची मुले होऊ शकतो आणि त्याच्या कुटुंबाचा भाग होऊ शकतो. येशूने आपल्या मौल्यवान रक्ताने आपल्याला तारले आहे.
पाठांतर वचन शिकवा
आपला प्रतिसाद
देवाने माझ्या पापासाठी मरण्यासाठी येशूला पाठवले. वर्गाला पाठांतर वचन शांतपणे पुन्हा म्हणायला सांगा आणि “जगाच्या” जागी स्वतःचे नाव घालायला सांगा.

